Modificările la Pilonul 2 de pensii, criticate de Claudiu Năsui (USR): "O încălcare a proprietății private"
Miniștrii reuniți vineri, 8 august, în ședința de Guvern aveau pe ordinea de zi o propunere de modificare a regulilor de calcul pentru restituirea către cetățeni, la pensionare, a sumelor agonisite în Pilonul II de pensii. Conform noilor modificări, românii nu ar mai fi avut posibilitatea să poată retrage toți banii odată, la împlinirea vârstei de 65 de ani, ci lunar, în cuantum de maximum 25% din sumă. Modificările propuse au fost, însă, amânate de Executiv.